DARPA

המונח "דרפ"א" מפנה לכאן. לערך העוסק בשנה עברית, ראו ד'רפ"א. DARPA (ראשי תיבות באנגלית: Defense Advanced Research Projects Agency - הסוכנות הצבאית לפרויקטים מחקריים מתקדמים) היא סוכנות ממשלתית תחת אחריות מחלקת ההגנה של ארצות הברית העוסקת בפיתוחים הטכנולוגיים של צבא ארצות הברית. דארפא אחראית גם על פיתוחים טכנולוגיים רבים המשמשים בצבאות העולם וכן פיתוחים לשימושים אזרחיים. בפברואר 1958, אחרי שיגורו של ספוטניק 1, כאשר ארצות הברית חשה בנחיתות טכנולוגית, מינה נשיא ארצות הברית דווייט אייזנהאואר את נשיא אוניברסיטת MIT, ד"ר ג'יימס קיליאן, כראש צוות הקמה של סוכנות לפרויקטי מחקר מתקדמים (Advanced Research Projects Agency), בראשי תיבות "ארפא" (ARPA). סוכנות זו נועדה לקדם את ארצות הברית למקום הראשון בעולם במחקר הטכנולוגי. הפרויקט הראשון שהוטל על ARPA היה מציאת פתרון טכנולוגי שיוכל לשמור תקשורת פעילה בתוך ארצות הברית ובינה לשאר העולם בעת מטר טילים (אטומיים) הצפויים להגיע מעבר למסך הברזל. הפתרון שנמצא יצר את רשת האינטרנט. בשנת 1970 צרפו את המילה הגנה (Defense) לשמה של הסוכנות ושמה היום הוא "דארפא" (DARPA). המקבילה הישראלית של DARPA היא המינהל למחקר, פיתוח אמצעי לחימה ותשתית טכנולוגית (מפא"ת). דארפא פיתחה מגוון רב של טכנולוגיות ופתרונות טכנולוגיים. חלקם לא יצאו מגבולות המעבדה. חלקם פותחו לצורכי הצבא וחלקם דלפו לשוק האזרחי ותרמו לרווחת העולם. אחד הפרויקטים החשובים הראשונים (1963) היה "פרויקט ולה" (Vela) בו ציידו לוויינים באמצעי גילוי קרינה אטומית במטרה לעלות על ניסויים בנשק גרעיני, כולל ניסויים תת-ימיים. בין הפרויקטים שפותחו תחת מטריית דארפא: מימון המחקר של דאגלס אנגלברט שבמסגרתו נוצר עכבר המחשב הראשון ARPANET - רשת מיתוג המנות הראשונה בעולם, שממנה התפתחה רשת האינטרנט. שותפות במימון פיתוח היוניקס והעיבוד המקבילי המחקר בנושאי מציאות מדומה מומן בחלקו הגדול על ידי דארפא. X-32 - מטוס תקיפה משותף לוויין מפוצל NCP - פרוטוקול תוכנה, מימי ה-ARPANet שותפות בפיתוח ה-GPS לדורותיו פיתוח תאי דלק קלים לשימוש במכשירים הנישאים על גב חיילים. מספר פרויקטים שפותחו בדארפא והשתייכו לחקר החלל הועברו לנאס"א. המחקר בבינה מלאכותית מומן בחלקו הגדול על ידי דארפא. ביוני 2020 הישראלית פרופ' חוה זיגלמן, מהמכללה למדעי המחשב ואוניברסיטת מסצ'וסטס באמהרסט (CICS), זכתה במדליית השירות הציבורי ("Meritorious Public Service Medal" (אנ')) מטעם סוכנות הפרויקטים למחקר מתקדם להגנה (DARPA) של משרד ההגנה של ארצות הברית על התקדמות שהיא והצוות שלה עשה בתחום הבינה המלאכותית (AI). המדליה, שהיא הכבוד השלישי בגובהו שמשרד ההגנה יכול להעניק לאזרח, ניתנה מכיוון ש"יצרה וניהלה כמה מתוכניות ה- AI הגדולות והמתקדמות ביותר של DARPA כולל L2M (Lifelong Learning Machines) - פיתוח מערכות AI מתקדמות מהדור הבא המסוגלות ללמוד במציאות זמן ויישום למידה בסביבות ובנסיבות שלא הוכשרו במיוחד לכך דארפ"א הפעילה במשך השנים מספר תחרויות נושאות פרסים. ביניהן: מרוץ האתגר הגדול של דארפ"א - תחרות נושאת פרסים בין מכוניות רובוטיות, וכן תחרות אתגר הרובוטיקה של דארפ"א, מתוך רצון לפתח רובוטי שטח חצי-עצמאיים שיוכלו לבצע "משימות מורכבות בסביבות מסוכנות בהן אדם לא יכול לשרוד". במקביל לפרויקטים המוצלחים היו גם פרויקטים רבים שנכשלו, או שמראש היו בעלי היגיון שנוי במחלוקת, בהם הניסיון ליצור פיל מלאכותי שיוכל לשאת אנשים וציוד ביערות וייטנאם. היסטוריה של האינטרנט בארי בם וינט סרף מרוץ האתגר הגדול של דארפ"א הקרן למחקרים מתקדמים של רוסיה Michael P. Belfiore, The Department of Mad Scientists: How DARPA Is Remaking Our World, from the Internet to Artificial Limbs, Smithsonian Books ; New York : Harper, 2009. מדיה וקבצים בנושא DARPA בוויקישיתוף אתר האינטרנט הרשמי של DARPA (באנגלית) DARPA, ברשת החברתית פייסבוק DARPA, ברשת החברתית אקס (טוויטר) DARPA, ברשת החברתית אינסטגרם DARPA, ברשת החברתית LinkedIn DARPA, סרטונים בערוץ היוטיוב דובי בן-גדליהו, ‏מפתחים את החייל הביוני, באתר גלובס, 3 ביוני 2008 עמנואל לוטם אלה הן תולדות האינטרנט רוני ליפשיץ, ‏הלוויין כרשת תקשורת אלחוטית, באתר "הידען", 11 ביולי 2009 צ'יטי צ'יטי בנג בנג: הג'יפ המעופף של DARPA והג'יפ המעופף ישראלי (אורכב 22.05.2010 בארכיון Wayback Machine) באתר משרד הפטנטים של ד"ר גלי וינשטיין DARPA, באתר אנציקלופדיה בריטניקה (באנגלית) צבי עצמון אלפי שמשות שחורות מומחה של אמהרסט זוכה בפרס האזרחי הגדול של צבא ארצות הברית ג'רוזלם פוסט 22 ביוני 2020